title: Cantaviella
text: Cantaviella (Cantavella en catalán, Cantavieja en castellano) ye una villa de la provincia de Teruel, capital de la comarca de lo Mayestrato. La suya población ye de 734 habitants (2021), en una superficie de 124,6 km².
  
  Cheografía 
  
  Lo lugar ye situau sobre un cinglo formau por un estrato de calsinera tallau por los costaus este, norte y ueste por l'acción de dos barrancos. La sierra de Palomita con la vistera Muela Monchén (1.779 m) ye en lo norueste de lo termin municipal. La sierra de las Defesas con Tarayuela (1.738 m) ye en lo sud en la muga con lo termin de Mosqueruela, y se prolonga enta lo norueste como sierra de la Rocha de las Defesas en la muga con los termins municipals de Fortanet y Canyada de Benatanduz.
  
  En lo cabo alto de lo termin bi ha pinars de pin royo, modificadas por l'aproveitamiento fustero, pero n'i queda un no modificau, (un pinar de pin royo con sabina chaparra como los de Chabalambre). En lo fondón bi ha carrascals, caixigars y acerals.
  
  Mugas 
  Lo suyo termin muga con La Iglesuela, con Mosqueruela, con Fortanet, con Villar Luengo, con la Canyada de Benatanduz, con Mirambel, con Tronchón y con Villafranca.
  
  Historia
  Cantaviella estió la seu d'una Bailía templera. Dimpués de la disolución de la Orden de lo Temple pasó a depender de la Orden de lo Hespital adintro de la Castellanía d'Amposta. Perteneixeban a la Bailía de Cantaviella las localidatz de Mirambel, Tronchón, Villar Luengo, La Iglesuela, La Canyada de Benatanduz y La Cuba.
  
  La topografía fa que siga dificil de prener por l'enemigo. Lo cheneral carlista Ramón Cabrera la trigó como capital mientres la primera guerra carlista, pero quan se firmó la paz entre los isabelins y los carlistas navarros, lo cheneral Baldomero Espartero la prenió y s'escachó lo castiello. En la zaguera guerra carlista Cantaviella tornó a estar la capital de lo nuclio carlista de lo Mayestrato.
  
  Toponimia 
  En los textos templers y atros textos medievals s'escribe Cantaviella; por eixemplo en l'archivo de la Orden de lo Hespital bi ha una colección de 116 leis u ordenanzas de Cantaviella con lo títol  Capitolls dados por consello de sabios a los de la Baylía de Cantaviella 
  
  Como lo termin de Cantaviella muga con Castellón, existe lo exotoponimo Cantavella en catalán, que tamién existe como apelliu.
  
  Bi ha muitas hipotesis y bella leyenda popular pa explicar l'orichen de lo toponimo. S'ha quiesto relacionar con la ciudat Carthago Vetus que menciona Ptolomeu. Una leyenda local diz una batalla se ganó a los moros con una viella candando una ixota.
  
  Seguntes Alvaro Galmés de Fuentes s'explica por la radiz indoeuropea Kanto (CANTHUS en latín), que significa piedra, cantal u ripa, y la radiz celta bedos, que significa terreno fondo (como en Bedoña, Bedoya,  Bedoja y Los Beyos). Alvaro Galmés de Fuentes tien en cuenta que d'antes se deciba Cantaviella pa proponer la seqüencia:
  CANTA BEDIA (rocas talladas por terrenos fondos) >  *CANTA BEYA > Cantaviella > Cantavieja.
  
  Lo latinista Agustín Ventura Conejero tamién lo relaciona con lo latín CANTHUS ("cantal").
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés
  
  Edificios relichiosos 
   Ilesia de l'Asumpción.
   Ilesia de Sant Miguel (sieglo XV). 
   Ermita de Sant Chuan d'o Barranco (1420).
   Ermita d'a Virchen d'o Loreto (sieglo XVII).
   Ermita de Sant Blas.
   Ermita de Sant Antón.
   Ermita de Sant Cristofo.
  
  Edificios civils 
   Plaza Mayor Porticada u Plaza de Cristo Rei.
   Casa d'a Villa (sieglo XVI).
   Casa d'o Baile.
   Antigo Hespital de Sant Roc (1775).
  
  Edificios melitars 
   Castiello.
  
  Arbols singulars 
   Pin de Torre Altaba.
   Chinebro de Mas de Perals
  
  Fiestas 
   Sant Antón Abad (17 de chinero).
   Sant Lamberto (17 de chunio).
   Sant Cristofo (10 de chulio). 
   Entre lo 22 y 26 d'agosto Santa Vicenta Martir y la Virchen de Loreto (fiestas patronals). 
   Tercer domingo de setiembre: feria comercial y de bestiar d'orichen meyeval.
  
  Referencias
  
  Bibliografía 
    Germán Navarro Espinach: Cuentas del Concejo de Mirambel (1472-1489). Instituto de Estudios Turolenses, 2008.